FI Euroopan unionin virallinen lehti L 122/26

KOMISSION TÄYTÄNTÖÖNPANOPÄÄTÖS (EU) 2016/706,

annettu 3 päivänä toukokuuta 2016,

luettelon vahvistamisesta unionin tarkastajista, jotka voivat tehdä tarkastuksia neuvoston asetuksen (EY) N:o 1224/2009 mukaisesti

(tiedoksiannettu numerolla C(2016) 2606)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 79 artiklan 1 kohdan,

sekä katsoo seuraavaa:

(1) Asetuksella (EY) N:o 1224/2009 luodaan järjestelmä, jonka tarkoituksena on varmistaa yhteisen kalastuspolitiikan valvonta, tarkastukset ja sääntöjen noudattamisen valvonta. Kyseisessä asetuksessa säädetään, että unionin tarkastajat voivat tehdä asetuksen mukaisia tarkastuksia unionin vesillä ja unionin vesien ulkopuolella olevilla unionin kalastusaluksilla, sanotun kuitenkaan rajoittamatta rannikkojäsenvaltioiden ensisijaista vastuuta.

(2) Komission täytäntöönpanoasetuksessa (EU) N:o 404/2011 (2) vahvistetaan asetuksella (EY) N:o 1224/2009 perustetun unionin valvontajärjestelmän soveltamista koskevat yksityiskohtaiset säännöt.

(3) Täytäntöönpanoasetuksessa (EU) N:o 404/2011 säädetään, että komissio laatii unionin tarkastajien luettelon jäsenvaltioiden ja Euroopan kalastuksenvalvontaviraston, jäljempänä ’valvontavirasto’, ilmoitusten perusteella.

(4) Ensimmäinen unionin tarkastajien luettelo vahvistettiin komission täytäntöönpanopäätöksellä 2011/883/EU (3). Luettelo on korvattu kolme kertaa uusilla unionin tarkastajien luetteloilla, jotka on vahvistettu ensiksi komission täytäntöönpanopäätöksellä 2013/174/EU (4) ja myöhemmin komission täytäntöönpanopäätöksellä 2014/120/EU (5) ja komission täytäntöönpanopäätöksellä (EU) 2015/645 (6). Täytäntöönpanoasetuksen (EU) N:o 404/2011 mukaisesti alustavan luettelon laatimisen jälkeen jäsenvaltioiden ja valvontaviraston on ilmoitettava komissiolle kunkin vuoden lokakuuhun mennessä mahdollisista muutoksista, joita ne haluavat tehdä seuraavan kalenterivuoden luetteloon, ja komissio muuttaa luetteloa vastaavasti kunkin vuoden 31 päivään joulukuuta mennessä.

(5) Jotkin jäsenvaltiot ja valvontavirasto ovat ilmoittaneet muutoksista nykyiseen tarkastajien luetteloon. Täytäntöönpanopäätöksellä (EU) 2015/645 vahvistettu luettelo olisi sen vuoksi korvattava uudella unionin tarkastajien luettelolla näiden ilmoitusten perusteella.

(6) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla

Unionin tarkastajien luettelo vahvistetaan tämän päätöksen liitteessä.

2 artikla

Kumotaan täytäntöönpanopäätös (EU) 2015/645.

3 artikla

Tämä päätös on osoitettu kaikille jäsenvaltioille.

Tehty Brysselissä 3 päivänä toukokuuta 2016. Komission puolesta Karmenu VELLA Komission jäsen

(1) EUVL L 343, 22.12.2009, s. 1.

(2) Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).

(3) Komission täytäntöönpanopäätös 2011/883/EU, annettu 21 päivänä joulukuuta 2011, neuvoston asetuksen (EY) N:o 1224/2009 79 artiklan 1 kohdan mukaisesta unionin tarkastajien luettelosta (EUVL L 343, 23.12.2011, s. 123).

(4) Komission täytäntöönpanopäätös 2013/174/EU, annettu 8 päivänä huhtikuuta 2013, neuvoston asetuksen (EY) N:o 1224/2009 79 artiklan 1 kohdan mukaisesta unionin tarkastajien luettelosta (EUVL L 101, 10.4.2013, s. 31).

(5) Komission täytäntöönpanopäätös 2014/120/EU, annettu 4 päivänä maaliskuuta 2014, neuvoston asetuksen (EY) N:o 1224/2009 79 artiklan 1 kohdan mukaisesta unionin tarkastajien luettelosta (EUVL L 66, 6.3.2014, s. 31).

(6) Komission täytäntöönpanopäätös (EU) 2015/645, annettu 20 päivänä huhtikuuta 2015, luettelon vahvistamisesta unionin tarkastajista, jotka voivat tehdä tarkastuksia neuvoston asetuksen (EY) N:o 1224/2009 mukaisesti (EUVL L 106, 24.4.2015, s. 31).